**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Informatīvā ziņojuma "Par Ziemassvētku dievkalpojumu translāciju komerciālajos medijos nodrošināšanu" (TA-2574) protokollēmuma 3.punkts (Ministru kabineta 2020.gada 17. decembra sēdes protokols Nr.84 109.§).Ministru kabineta rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (turpmāk – rīkojuma projekts) sagatavots saskaņā ar Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 41. un 43. punktu.2. Covid-19 infekcijas izplatības seku pārvarēšanas likuma 24. un 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020.gada 6.decembra rīkojumu Nr.655 "Par ārkārtējās situācijas izsludināšanu" (turpmāk - Rīkojums) valstī ir izsludināta ārkārtējā situācija, paredzot būtiskus ierobežojumus kā ikdienā, tā arī svētku dienās. Turklāt epidemioloģiskā situācija prasa arvien radikālākus paņēmienus cīņā ar pandēmiju. Taču Ziemassvētku laiks ir īpašs laiks, kad visas pasaules kristieši gatavojas Jēzus Kristus dzimšanas svētkiem, kas ir klusuma, miera un zināmu pārdomu laiks. Parasti šie svētki Latvijas dievnamos pulcē plašas sabiedrības masas, kas skaitliski pārsniedz aktīvo ikdienas dievlūdzēju skaitu. Tomēr pandēmija un ārkārtējā situācija ievieš nenovēršamas korekcijas arī šajā tradīcijā.Ziemassvētki ir viens no svarīgākajiem notikumiem ticīgo dzīvē, kas simbolizē jaunu dzīvību, cerību un ticību. Ziemassvētku un Jaunā gada svinību datumi lielākajās Latvijas tradicionālajās konfesijās atšķiras, tomēr ikvienai reliģiskajai organizācijai un ikvienam ticīgajam būtiskākā svētku sastāvdaļa ir dievkalpojums. Ziemassvētku svinību datums – 24.decembris (vai arī 6.janvāris pareizticīgajiem un vecticībniekiem) – nevar tikt pārcelts.Lai rūpētos par sabiedrības veselības drošību un mazinātu inficēšanās risku ar Covid-19, ārkārtējās situācijas laikā ir noteikti stingri pulcēšanās ierobežojumi, kas skar arī pulcēšanos uz dievkalpojumiem visos Latvijas dievnamos. Lai arī dievnami nav slēgti, šobrīd vairāku reliģisko organizāciju pārstāvji reliģiskās darbības veikšanai izmanto dažādas tehnoloģijas, piemēram, nodrošina dievkalpojumu tiešraidi interneta vidē. Tādēļ reliģiskās organizācijas laika periodā no 2020.gada 19. līdz 26.decembrim un no 2021.gada 6. līdz 7.janvārim (atkarībā no Ziemassvētku svinēšanas laika) aicina iedzīvotājus palikt savās mājās un piedalīties svētku dievkalpojumos attālināti, tostarp, izmantojot internetu, televīziju un radio starpniecību. Tomēr ne visi ticīgie var piedalīties dievkalpojumos attālināti, izmantojot modernās tehnoloģijas, tādēļ ļoti būtiski ir nodrošināt tradicionālo konfesiju dievkalpojumu translāciju Latvijas elektroniskajos plašsaziņas līdzekļos, proti, televīzijā un radio. Esošās valsts dotācijas ietvaros VSIA "Latvijas Televīzija" tika nodrošinātas tradicionālās translācijas: 24. decembrī plkst. 18.20 Ziemassvētku dievkalpojuma tiešraide no Doma baznīcas, kā arī īpaši ierakstīti dažādu kristīgo konfesiju bīskapu apsveikumi Ziemassvētkos (kopā 16 minūtes). 24. un 25.decembrī tika veiktas 2 translācijas no Vatikāna.Pareizticīgo ziemassvētkos – 6.janvārī (parasti ap 23.50) – plānots pārraidīt Kristus Piedzimšanas svētku dievkalpojumu tiešraidē no Rīgas Kristus Piedzimšanas katedrāles.Svētku dievkalpojums ir fundamentāla baznīcas teoloģijas daļa, kas ir pastāvējusi gadsimtiem ilgi, un ir neatņemama Ziemassvētku sastāvdaļa, kuru nepieciešams saglabāt arī izaicinājumiem pilnajā 2020.gadā.Uzsverams, ka krīzes laikā iedzīvotājiem it īpaši nepieciešams atbalsts un garīgā palīdzība, ko sniedz reliģiskās organizācijas, tāpat kā šajā laikā ir svarīgi drošības apsvērumu dēļ sniegt ticīgajiem iespēju svinēt kopā (tiešraidē) – katram paliekot savās mājās. Reliģiskās organizācijas visā šajā pandēmijas laikā ir saglabājušas lojalitāti valdības lēmumiem un ir sniegušas un arī turpina sniegt iedzīvotājiem ļoti nepieciešamo garīgās aprūpes atbalstu, kā arī aicina iedzīvotājus palikt savās mājās un piedalīties dievkalpojumos attālināti, tostarp, izmantojot internetu, televīzijas un radio starpniecību. Ministru kabinets 2020.gada 17. decembra sēdē izskatīja informatīvo ziņojumu “Par Ziemassvētku dievkalpojumu translāciju komerciālajos medijos nodrošināšanu” (protokola Nr.84 109.§) un konceptuāli atbalstīja, ka biedrība "Latvijas Raidorganizāciju asociācija" sadarbībā ar reliģiskajām savienībām (baznīcām) organizē sarunas ar medijiem un plašsaziņas raidītājiem, lai sastādītu grafiku, aptverot dievkalpojumu tiešraides visās tradicionālajās konfesijās, attiecīgi par to samaksājot atbilstoši sniegtajam pakalpojumam no šim mērķim piešķirtajiem līdzekļiem neparedzētiem gadījumiem 2021.gadā. Uz ziņojuma izskatīšanas brīdi tika apzinātas iespējamās izmaksas un Ministru kabinetā tika lemts, ka šim mērķim paredzētais finansējums nepārsniegs 44 528 *euro*, tomēr veicot pārrunas ar reliģiskajām savienībām (baznīcām) tikai konstatēts, ka ir nepieciešams lielāks translāciju skaits, kas attiecīgi par 2 420 euro palielināja Ministru kabineta sēdē atbalstīto finansējumu.Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu 46 948 *euro* apmērā, ko Tieslietu ministrijapārskaitīsbiedrībai "Latvijas Raidorganizāciju asociācija", lai nodrošinātu Ziemassvētku dievkalpojumu translāciju komerciālajos medijos.Lai nodrošinātu, ka komercdarbības atbalsts netiek sniegts biedrībai "Latvijas Raidorganizāciju asociācija", tiks nodrošināts, ka visas finansiālās priekšrocības tiek nodotas komerciālajiem medijiem. Finansējumu “Latvijas raidorganizāciju asociācija “ komerciālajiem medijiem, sniedz ievērojot Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L352) un normatīvos aktus par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 46 948 | 0 | 0 | 0 | 0 | 0 |
| 2.1. valsts pamatbudžets | 0 | 46 948 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -46 948 | 0 | 0 | 0 | 0 | 0 |
| 3.1. valsts pamatbudžets | 0 | -46 948 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 46 948 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši biedrības “Latvijas Raidorganizāciju asociācija” sniegtajai informācijai Ziemassvētku dievkalpojumu translāciju izmaksas komerciālajos medijos sastāda 46 948 *euro* (tāme pielikumā). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs                                                                                               Jānis Bordāns

Kalniņa 67036771

liga.kalnina@tm.gov.lv

Gavrilova 67046131

aleksandra.gavrilova@tm.gov.lv